钦定古今图书集成/明伦汇编/人事典/第071卷 > 西畴常言 > 《与韦仲将书》魏·应璩
## 钦定古今图书集成/明伦汇编/人事典/第071卷 > 西畴常言 > 《与韦仲将书》魏·应璩

夫以“原宪悬磬”之居，而值“皇天无已”之雨。室宇渐而
作漏，堂馆洽而为泥。薪刍既尽，旧谷亦倾。屠苏发撤，
机见谋进无颜子不改之志，退无扬雄晏然之情，
是以怀戚，良不可堪。人非神仙，须仰衣食。方今体寒
心饥，忧在旦夕，而欲东希许昌治生之物，西望陵县
厨食之禄，诚恐将为牛蹄中鱼，卒鲍氏之肆矣。